**Nyhedsmail - November 2018**

Julen sig nærmer og juletræssalget kommer igen i år til at samle hele gruppen, spejdere, forældre og ledere. Rigtig mange har allerede skrevet sig på vores vagtplan til juletræssalget. Vi sætter stor pris på, at I finder plads til at sætte 4 timer af til at bemande vores juletræssalg.

**AKUT…Ønsker hjælp til d.23.december**

Vi søger flere som kan bemande juletræssalget søndag d.23.december - lige nu er hele dagen tom … det er en travl dag og vi har mange kunder som køber juletræ i sidste øjeblik. Måske der er nogen som vil bytte deres vagt ??

**Inviter dit netværk til ”Jul hos spejderne”**

Inviter venner og familie forbi spejderhytten f.eks. imens du har du vagt. Ud over at kunne købe et juletræ, pyntegrønt og julepynt, kan

Juletræssalget bliver en succes igen i år, hvis vi får solgt en masse træer. Hjælp salget på vej ved at inviterer venner og familie til juletræssalget når du har din vagt - Se vedhæftede invitation som kan deles på Facebook som coverbillede, opslag eller sende på mail til dit netværk. Inviter dit gerne dit netværk til at ”synes godt om” vores [Facebookside ”Juletræssalg hos spejderne”](https://www.facebook.com/julhosspejderne).

**Juletræsmærket**

Ligesom alle andre år har vi designet et ”juletræsmærke” som uddeles til alle spejdere som sammen med sine forældre har deltaget i årets juletræssalg. Det er endnu en hemmelighed hvordan mærket i år ser ud… mærket uddeles på den anden side af jul.

**Ny hjemmeside**

Vi har gennem Det Danske Spejderkorps (DDS) fået ny hjemmeside. Vi går derfor nu over til adressen: <https://www.1klampenborg.dk/>

Al tilmelding og login foregår på samme måde som nu, det er blot vores domæne og layout som er ændret.

**Bladet med artikler og programmer**

En gang i kvartalet udkommer vores fysisk blad. De findes i hytten. Her kan du læse artikler, se billeder og læse programmet.

Bladet findes også [online her …](https://issuu.com/1.klampenborg/docs/1klampenborg_gruppe_nr_87)

Programmer for hver gren kan selvfølgelig også læses på hjemmesiden.

**Video fra sommerlejren**

Trop og Klan var i august på sommerlejr til det internationale spejdercenter Kandersteg (Kisc) i Schweiz. Se spejdernes [video der fra…](https://www.youtube.com/watch?v=0f6yMmpPyCs&feature=youtu.be&fbclid=IwAR3BrrUpQRk2m4mRCn_2g5_D3Odx0BLOH1xbYBQ6dBD7bRfFnfIK1j9gjB4)

**Find os på Facebook**

Vi anvender Facebook til ekstra nyheder i stedet for at sende ekstra mange mails:

Klik dig direkte ind på gruppen her… [1. Klampenborg - intra for Forældre og spejdere](https://www.facebook.com/groups/229033609016/)

Facebook gruppen er for forældre og spejdere, og vi HÅBER ALLE har lyst til at være medlem.